ddrg/super_eurlex huggingface dataset:
DA De Europæiske Fællesskabers Tidende 16.12.2000 L 318/23
KOMMISSIONENS FORORDNING (EF) Nr. 2757/2000
af 15. december 2000
om ikke at tage den 257. dellicitation i forbindelse med de generelle interventionsforanstaltninger
til følge i henhold til forordning (EØF) nr. 1627/89
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det EuropæiskeFællesskab,
under henvisning til Rådets forordning (EF) nr. 1254/1999 af
17. maj 1999 om den fælles markedsordning for oksekød (
1),
særlig artikel 47, stk. 8, og
ud fra følgende betragtninger:
(1) Kommissionens forordning (EF) nr. 562/2000 af 15.
marts 2000 om gennemførelsesbestemmelser til Rådetsforordning (EF) nr. 1254/1999 for så vidt angår ordnin-gerne for offentligt interventionsopkøb af oksekød (
2)
indfører handelsnormer for offentligt interventions-opkøb. Ioverensstemmelse med forordningens bestem-melser blev der indledt en licitation ved artikel 1, stk. 1,i Kommissionens forordning (EØF) nr. 1627/89 af 9.juni 1989 om opkøb af oksekød ved licitation (
3), senest
ændret ved forordning (EF) nr. 2734/2000 (4).
(2) Iartikel 13, stk. 1, i forordning (EF) nr. 562/2000fastsættes der en maksimumsopkøbspris for kvalitet R3for hver dellicitation under hensyntagen til de modtagnebud. Ifølge artikel 13, stk. 2, kan det besluttes ikke at
tage licitationen til følge.
(3) Efter at de bud, der blev indgivet ved den 257. dellicita-tion, er gennemgået, og der ifølge artikel 47, stk. 8, iforordning (EF) nr. 1254/1999 er taget hensyn tilkravene om en rimelig markedsstøtte samt den sæson-mæssige udvikling i slagtningerne og priserne, bør licita-tionen ikke tages til følge.
(4) De i denne forordning fastsatte foranstaltninger er ioverensstemmelse med udtalelse fra Forvaltningsko-mitéen for Oksekød —
UDSTEDT FØLGENDE FORORDNING:
Artikel 1
Den 257. dellicitation, der blev indledt ved forordning (EØF)
nr. 1627/89, er ikke taget til følge.
Artikel 2
Denne forordning træder i kraft den 18. december 2000.
Denne forordning er bindende i alle enkeltheder og gælder umiddelbart i hver
medlemsstat.
Udfærdiget i Bruxelles, den 15. december 2000.
På Kommissionens vegne
Franz FISCHLER
Medlem af Kommissionen
(1) EFT L 160 af 26.6.1999, s. 21.
(2) EFT L 68 af 16.3.2000, s. 22.
(3) EFT L 159 af 10.6.1989, s. 36.
(4) EFT L 316 af 15.12.2000, s. 45.
Kommissionens forordning (EF) nr. 2689/2000

af 8. december 2000

om indstilling af fiskeri efter makrel fra fartøjer, som fører dansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98(3), senest ændret ved forordning (EF) nr. 2517/2000(4), fastsættes kvoterne af makrel for 2000.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter makrel fra fartøjer, som fører dansk flag eller er registreret i Danmark, i farvandene i ICES-område IIa (EF-farvande), Skagerrak og Kattegat og IIIbcd (EF-farvande), Nordsøen nået den tildelte kvote for 2000. Danmark har forbudt fiskeri efter disse bestande fra den 24. november 2000. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Fiskeriet efter makrel fra fartøjer, der fører dansk flag eller er registreret i Danmark, i ICES-område IIa (EF-farvande), Skagerrak og Kattegat og IIIbcd (EF-farvande), Nordsøen har medført, at Danmarks kvote af makrel for 2000 må anses for at være opbrugt.

Makrelfiskeriet i farvandene i ICES-område IIa (EF-farvande), Skagerrak og Kattegat og IIIbcd (EF-farvande), Nordsøen fra fartøjer, der fører dansk flag eller er registreret i Danmark, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 24. november 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 8. december 2000.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 341 af 31.12.1999, s. 1.

(4) EFT L 290 af 17.11.2000, s. 3.
Kommissionens forordning (EF) nr. 2714/2000

af 12. december 2000

om fastsættelse af et nyt overslag over produktionen af ikke-egreneret bomuld for produktionsåret 2000/01 og den tilsvarende procentsats for forhøjelsen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol 4 om bomuld, senest ændret ved Rådets forordning (EF) nr. 1553/95(1),

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81(2), senest ændret ved forordning (EF) nr. 1419/98(3), særlig artikel 8, stk. 2, og

ud fra følgende betragtninger:

(1) I overensstemmelse med artikel 8, stk. 1, i forordning (EF) nr. 1554/95 er der ved Kommissionens forordning (EF) nr. 1842/2000(4) fastsat en anslået produktion af ikke-egreneret bomuld for produktionsåret 2000/01.

(2) Ifølge artikel 8, stk. 2, i forordning (EF) nr. 1554/95 skal der inden den 1. december i hvert produktionsår under hensyn til høstens forløb fastlægges et nyt overslag over produktionen af ikke-egreneret bomuld og en forhøjelsesprocentsats til beregning af det forskud, der gælder fra den 16. december i det indeværende produktionsår. På grundlag af de foreliggende tal bør disse elementer for produktionsåret 2000/01 fastlægges som anført nedenfor. For at sikre, at det nye forskudsbeløb kan anvendes inden for den fastsatte frist, bør forordningen træde i kraft dagen efter offentliggørelsen.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

1. For produktionsåret 2000/01 fastsættes det nye overslag over produktionen af ikke-egreneret bomuld til:

- 1250000 tons for Grækenland

- 295000 tons for Spanien

- 0 tons for de øvrige medlemsstater.

2. For produktionsåret 2000/01 fastsættes den procentsats for forhøjelsen, der er omhandlet i artikel 5, stk. 3a, andet afsnit, i forordning (EF) 1554/95, til 8,5 % for Grækenland og 7,5 % for Spanien.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 2000.

På Kommissionens vegne

Franz Fischler

Medlem af Kommissionen

(1) EFT L 148 af 30.6.1995, s. 45.

(2) EFT L 148 af 30.6.1995, s. 48.

(3) EFT L 190 af 4.7.1998, s. 4.

(4) EFT L 220 af 31.8.2000, s. 14.
Kommissionens forordning (EF) nr. 2711/2000

af 11. december 2000

om indstilling af fiskeri efter tunge fra fartøjer, som fører svensk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2742/1999 af 17. december 1999 om fastsættelse for 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98(3), senest ændret ved forordning (EF) nr. 2579/2000(4), fastsættes kvoterne for tunge for 2000.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har fiskeriet efter tunge fra fartøjer, som fører svensk flag eller er registreret i Sverige, i farvandene i Skagerrak og Kattegat, ICES-afsnit IIIbcd (EF-farvande), nået den tildelte kvote for 2000. Sverige har forbudt fiskeri efter disse bestande fra den 27. november 2000. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Fiskeriet efter tunge fra fartøjer, der fører svensk flag eller er registreret i Sverige, i farvandene i Skagerrak og Kattegat, ICES-afsnit IIIbcd (EF-farvande), har medført, at Sveriges kvote af tunge for 2000 må anses for at være opbrugt.

Fiskeriet efter tunge i farvandene i Skagerrak og Kattegat, ICES-afsnit IIIbcd (EF-farvande), fra fartøjer, der fører svensk flag eller er registreret i Sverige, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 27. november 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. december 2000.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 341 af 31.12.1999, s. 1.

(4) EFT L 298 af 25.11.2000, s. 3.
Kommissionens forordning (EF) nr. 2727/2000

af 14. december 2000

om indstilling af fiskeri efter kulmule fra fartøjer, som fører spansk flag

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik(1), senest ændret ved forordning (EF) nr. 2846/98(2), særlig artikel 21, stk. 3, og

ud fra følgende betragtninger:

(1) I Rådets forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98(3), senest ændret ved forordning (EF) nr. 2579/2000(4), fastsættes kulmulekvoterne for 2000.

(2) For at overholde bestemmelserne om de kvantitative begrænsninger af fangsterne af kvoterede bestande er det nødvendigt, at Kommissionen fastsætter den dato, på hvilken fiskeriet fra fiskerfartøjer, som fører en medlemsstats flag, har medført, at den tildelte kvote må anses for at være opbrugt.

(3) Ifølge de oplysninger, der er meddelt Kommissionen, har kulmulefiskeriet fra fartøjer, som fører spansk flag eller er registreret i Spanien, i farvandene i ICES-område Vb (EF-farvande), VI, VII, XII og XIV nået den tildelte kvote for 2000. Spanien har forbudt fiskeri efter disse bestande fra den 13. november 2000. Denne dato bør derfor også fastsættes i denne forordning -

UDSTEDT FØLGENDE FORORDNING:

Artikel 1

Kulmulefiskeriet fra fartøjer, der fører spansk flag eller er registreret i Spanien, i ICES-område Vb (EF-farvande), VI, VII, XII og XIV har medført, at Spaniens kulmulekvote for 2000 må anses for at være opbrugt.

Kulmulefiskeriet i farvandene i ICES-område Vb (EF-farvande), VI, VII, XII og XIV fra fartøjer, der fører spansk flag eller er registreret i Spanien, er forbudt ligesom opbevaring om bord, omladning og landing af den ovenfor nævnte bestand fanget i disse farvande af de nævnte fartøjer efter denne forordnings anvendelsesdato.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 13. november 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. december 2000.

På Kommissionens vegne

Franz Fischler

Medlem af Kommissionen

(1) EFT L 261 af 20.10.1993, s. 1.

(2) EFT L 358 af 31.12.1998, s. 5.

(3) EFT L 341 af 31.12.1999, s. 1.

(4) EFT L 298 af 25.11.2000, s. 3.
Kommissionens forordning (EF) nr. 2705/2000

af 11. december 2000

om fravigelse af forordning (EF) nr. 2799/1999 om gennemførelsesbestemmelser til Rådets forordning (EF) nr. 1255/1999 for så vidt angår ydelse af støtte til skummetmælk og skummetmælkspulver bestemt til foderbrug og salg af sådant skummetmælkspulver og om ophævelse af forordning (EF) nr. 1492/2000

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 10 og 15, og

ud fra følgende betragtninger:

(1) I henhold til artikel 5, stk. 1, i Kommissionens forordning (EF) nr. 2799/1999(3), senest ændret ved forordning (EF) nr. 2348/2000(4), er ydelse af støtte til skummetmælk og skummetmælkspulver, der forarbejdes til foderblandinger, betinget af, at det fremstillede produkt indeholder mindst 50 kg pulver pr. 100 kg færdigvare. Under hensyn til udviklingen i markedssituationen for skummetmælkspulver blev nævnte tilsætningssats ved Kommissionens forordning (EF) nr. 1492/2000(5) midlertidigt nedsat for perioden 1. juli til 31. december 2000. Med samme begrundelse bør fravigelsen videreføres og udvides. Af hensyn til klarheden bør forordning (EF) nr. 1492/2000 ophæves, og de nye betingelser for fravigelsen bør fastlægges i en ny forordning.

(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

Uanset artikel 5, stk. 1 og 2, i forordning (EF) nr. 2799/1999 fastsættes den i stk. 1, litra a), nr. i), omhandlede minimumsmængde til 25 kg, og det i stk. 2, andet afsnit, omhandlede indhold til 20 kg for foderblandinger, som fremstilles mellem datoen for nærværende forordnings ikrafttræden og den 30. april 2001.

Artikel 2

Forordning (EF) nr. 1492/2000 ophæves.

Artikel 3

Denne forordning træder i kraft på femtedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. december 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 48.

(2) EFT L 193 af 29.7.2000, s. 10.

(3) EFT L 340 af 31.12.1999, s. 3.

(4) EFT L 271 af 24.10.2000, s. 35.

(5) EFT L 168 af 8.7.2000, s. 13.
Kommissionens forordning (EF) nr. 2712/2000

af 12. december 2000

om ændring af forordning (EØF) nr. 2123/89 om fortegnelse over de repræsentative markeder for svinekød inden for Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød(1), senest ændret ved forordning (EF) nr. 1365/2000(2), særlig artikel 4, stk. 6, og

ud fra følgende betragtninger:

(1) Fortegnelsen over de repræsentative markeder for svinekød inden for Fællesskabet er fastlagt ved Kommissionens forordning (EØF) nr. 2123/89(3), senest ændret ved forordning (EF) nr. 1285/98(4).

(2) Der er sket ændringer i de repræsentative markeder i Irland. Det er derfor nødvendigt at ændre fortegnelsen over de repræsentative markeder for svinekød inden for Fællesskabet, som er fastsat i bilaget til forordning (EØF) nr. 2123/89.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Nummer 7 i bilaget til forordning (EØF) nr. 2123/89 erstattes af følgende ordlyd:

"7. Samtlige følgende markeder: Rooskey, Waterford og Mitchelstown."

Artikel 2

Denne forordning træder i kraft den 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 2000.

På Kommissionens vegne

Franz Fischler

Medlem af Kommissionen

(1) EFT L 282 af 1.11.1975, s. 1.

(2) EFT L 156 af 29.6.2000, s. 5.

(3) EFT L 203 af 15.7.1989, s. 23.

(4) EFT L 178 af 23.6.1998, s. 5.
Kommissionens forordning (EF) nr. 2733/2000

af 14. december 2000

om ændring af forordning (EF) nr. 2342/1999 om gennemførelsesbestemmelser for præmieordningerne i oksekødssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød(1), ændret ved Kommissionens forordning (EF) nr. 907/2000(2), særlig artikel 4, stk. 8, artikel 6, stk. 4, artikel 11, stk. 5, og artikel 20, og

ud fra følgende betragtninger:

(1) I artikel 41 i Kommissionens forordning (EF) nr. 2342/1999 af 28. oktober 1999 om gennemførelsesbestemmelser for Rådets forordning (EF) nr. 1254/1999 om den fælles markedsordning for oksekød, for så vidt angår præmieordningerne(3), senest ændret ved forordning (EF) nr. 1900/2000(4), og om ophævelse af forordning (EØF) nr. 3886/92(5), senest ændret ved forordning (EF) nr. 1410/1999(6), er der fastsat visse bestemmelser vedrørende betaling af forskud. På grund af den vanskelige situation på oksekødsmarkedet som følge af et kraftigt fald i efterspørgslen, der navnlig skyldes forbrugernes bekymring over stigningen i antallet af tilfælde af bovin spongiform encephalopati, bør der gives tilladelse til en forhøjelse af forskuddet på den særlige præmie, ammekopræmien, slagtepræmien og de supplerende betalinger.

(2) I betragtning af begivenhedernes udvikling bør denne forordning straks sættes i kraft.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I artikel 41, stk. 1, i forordning (EF) nr. 2342/1999 tilføjes følgende afsnit:

"For regnskabsåret 2000 kan der dog udbetales et forskud på den særlige præmie, ammekopræmien, slagtepræmien og de supplerende betalinger på op til 80 % af disse præmier eller disse betalinger."

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. december 2000.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 21.

(2) EFT L 105 af 3.5.2000, s. 6.

(3) EFT L 281 af 4.11.1999, s. 30.

(4) EFT L 228 af 8.9.2000, s. 25.

(5) EFT L 391 af 31.12.1992, s. 20.

(6) EFT L 164 af 30.6.1999, s. 53.
Kommissionens forordning (EF) nr. 2713/2000

af 12. december 2000

om ændring af forordning (EF) nr. 1555/96 om gennemførelsesbestemmelser til ordningen for anvendelse af tillægsimporttold for frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved forordning (EF) nr. 1257/1999(2), særlig artikel 33, stk. 4, og

ud fra følgende betragtninger:

(1) Ved Kommissionens forordning (EF) nr. 1555/96(3), senest ændret ved forordning (EF) nr. 2410/2000(4), er der fastsat tilsyn med indførslen af de i bilaget anførte produkter. Tilsynet sker efter de bestemmelser, der er fastsat i artikel 308d i Kommissionens forordning (EØF) nr. 2454/93 for tilsyn med præferenceindførsler(5), senest ændret ved forordning (EF) nr. 1602/2000(6).

(2) Ved anvendelsen af artikel 5, stk. 4, i den landbrugsaftale(7), der er indgået som led i de multilaterale handelsforhandlinger under Uruguay-runden, og på grundlag af de seneste disponible oplysninger for 1997, 1998 og 1999 bør de mængder, som udløser tillægstolden, ændres for appelsiner.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1555/96 affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 12. december 2000.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 160 af 26.6.1999, s. 80.

(3) EFT L 193 af 3.8.1996, s. 1.

(4) EFT L 278 af 31.10.2000, s. 5.

(5) EFT L 253 af 11.10.1993, s. 1.

(6) EFT L 188 af 26.7.2000, s. 1.

(7) EFT L 336 af 23.12.1994, s. 22.

BILAG

"BILAG

Varebeskrivelsen anses kun for at være vejledende, jf. dog reglerne for fortolkningen af den kombinerede nomenklatur. Tillægstoldens anvendelsesområde bestemmes inden for rammerne af dette bilag af KN-koderne, således som disse er affattet på tidspunktet for denne forordnings vedtagelse. Hvis der er et "ex" foran koden, bestemmes tillægstoldens anvendelsesområde både af KN-koden og af den tilsvarende anvendelsesperiode.

>TABELPOSITION>"